**Cupa „Primăverii” ediția a II a, la minifotbal**

În data de 29.05.2019 a avut loc Cupa „Primăverii” ediția a II a, la minifotbal din cadrul U.P.B. Competiția, organizată de Lect. Univ. Dr. Adrian Pricop, de la Departamentul de Educație Fizică și Sport - Kinetoterapie, s-a adresat cadrelor didactice și personalului din cadrul Direcției Generale Administrative a U.P.B.

Au participat 5 echipe de la:

* Facultatea de Automatică și Calculatoare;
* Facultatea de Transporturi;
* Facultatea de Știința și Ingineria Materialelor;
* Facultatea de Inginerie și Managementul Sistemelor Tehnologice;
* Echipa compartimentului de Achiziții Publice din U.P.B.

Câștigătoarea acestei ediții a fost echipa profesorilor de la Facultatea de Automatică și Calculatoare.

Felicitări participanților!



